ඩෙන්මාර්කයේ ටෙනිස් රැජන ලෙස විරුදාවලිය ලත් සුපිරි ක්‍රීඩිකා කැරොලින් වොස්නියැකි සිඩ්නි ජාත්‍යන්තර ටෙනිස් තරගාවලියේ දෙවැනි වටයේ දී චෙක් රාජ්‍යයේ ලුසී සෆරෝවා හමුවේ අනපේක්ෂිත පරාජයක් ලැබ තරගාවලියෙන් ඉවතට විසිවූවාය.ලෝක කාන්තා ටෙනිස් ශ්‍රේණිගත කිරීම්වල කලක් පෙරමුණේ සිටි වොස්නියැකි සිය ප්‍රතිවාදී ක්‍රීඩිකාව හමුවේ පරාජයට පත්වූයේ ලකුණු 6-4ක් සහ 7-6ක් වශයෙනි.උරහිසේ ඇතිවූ ආබාධයක් හේතුවෙන් කලක් පිටියෙන් ඉවත්වී සිටි වොස්නියැකි මෙවර සිඩ්නි ජාත්‍යන්තර තරගාවලියට එක්වූයේ ඔස්ට්‍රේලියානු විවෘත ටෙනිස් ශූරතාවලියට පෙර සූදානමක් වශයෙනි.ඇය සිඩ්නි තරගාවලියට එක්වූයේ පිට පිට 6වැනි වරටය.